CRNA GORA

**J.U. MUZIČKA ŠKOLA TIVAT**

Broj: 148.

Tivat, 04.03.2016.g.

**OPŠTINA TIVAT**

SKUPŠTINA OPŠTINE

**Predmet:** Informacija o radu J.U. Muzičke škole Tivat za 2015godinu

1. **KRATAK ISTORIJAT ŠKOLE**

**ŠKOLA -** slika jednog društva, njegovog razvoja, potreba kulture i tradicije kao i njegovog napretka.

Muzičku školu Tivat osnovala je opština Tivat **29. oktobra 1964.god**, kao školu za osnovno muzičko obrazovanje.

Od školske 2005/06 otvoreno je područno odjeljenje Škole u Radovićima.

U školskoj 2012/13 škola dočekuje i prvu generaciju učenika srednje muzičke škole, za duvačke instrumente. Licencom Ministarstva prosvjete i sporta, od 31.07.2012.g. Sl.list br. 42/12 Škola realizuje obrazovni program osnovnog muzičkog obrazovanja i program srednjeg muzičkog obrazovanja: muzički izvođač: flautista, klarinetista, saksofonista, trubač, hornista i trombonista. Jula 2012.g. škola je licencirana i za obrazovni profil klavirista, čime je zaokružen projekat specijalizovane srednje škole za duvačke instrumente i klavir.

Od tada škola nosi naziv JU Muzička škola Tivat.

U školskoj 2015/16 škola je upisala četvrtu generaciju učenika srednje muzičke škole, za duvačke instrumente i klavir.

Dan škole je 25 novembar.

Škola je uvijek nosila pečat vremena i bila izložena promjenama. Potrebe društva mijenjaju njen karakter, program i cilj, kroz vaspitanje i obrazovanje. Samim tim se mijenja i položaj i razvoj škole.

Muzička škola Tivat se usmjerila ka duvačkim instrumentima, ne zanemarujući ni već postojeće, koji su otvoreni od samog početka rada škole.

Prepoznajući značaj i uočavajući problem deficitarnih duvačkih instrumenata u Crnoj Gori, kao prva, Muzička škola u državi, otvorila je odsjek **LIMENIH DUVAČA** ( horna i truba ) postižući vrlo brzo, značajne rezultate na takmičenjima. Ovaj projekat otvara novo poglavlje rada škole. Prihvatajući organizaciju serije koncerata koji su rađeni u saradnji sa Muzičkom akademijom Cetinje i Barskim ljetopisom, trinaestogodišnja veza sa NVO Ars praesentia iz Tivta, projekti međunarodnih radionica za duvačke instrumente, postavili su nove standarde i ciljeve ove škole.

Nezaobilazna saradnja Muzičke škole Tivat i profesora duvačkih instrumenata sa Kraljevske akademije iz Stockholma, doprinijela je razvoju ovog projekta, po kojem je škola prepoznata i van granica Crne Gore.

Ovakvom politikom razvoja i saradnjom sa mnogim eminentnim umjetnicima i pedagozima duvačkih instrumenata, dostigli smo željeni cilj.

1. **NOVI ŠKOLSKI OBJEKAT**

Izgradnja novog školskog objekta, na staroj lokaciju u Kalimanju, pokrenuta inicijativom Opštine Tivat, dala je rezultat novog savremenog objekta muzičke škole, s pravom jedine takvog sadržaja, u Crnoj Gori. Objekat je otvoren 22.11.2011.g.

Četiri etaže raspolažu sa:

koncertna dvorana sa 180 mjesta, mala dvorana 80 mjesta, 7 kabineta za grupnu nastavu, 14 kabineta za individualnu nastavu, zbornica, portirnica, prostor za domara, prostor za garderobu, kuhinja, kancelarija za: direktora, sekretara i računovođu, kao i sanitarne prostorije na sve četiri etaže u zgradi.

Zahvaljujući donacijama doo Adriatic Marinas, završena je i opremljena koncertna dvorana, mala dvorana, adaptirane 3 učionice za individualnu i grupnu nastavu, opremljeni kabineti sa potrebnim uređajima za nastavu ( CD, DVD, ogledala i dr.).

Školski objekat spada u veoma dobro opremljene i osposobljene objekte, za savremen način školovanja. Škola ima kako adekvatan prilaz tako i lift, što omogućava komunikaciju i djeci sa posebnim potrebama.

Škola je sa radom u novom objektu započela 19.09.2012.g.

1. **OPREMLJENOST ŠKOLE**

Pored adekvatnog prostora za rad ovoj edukativno - kulturnoj ustanovi neophodna su i učila za rad. Konstantno se trudimo da kroz određene donacije obogaćujemo naš instrumentalni inventar. U prosjeku, za jednu kalendarsku godinu škola nabavi 1-2 nova instrumenta, kao i adekvatnu literaturu i ostala muzička učila neophodna za nastavu.

Posebna pažnja se usmjerava na najmlađe (učenike 6-7 godina) kojima se za nastavu obezbjeđuju posebni instrumenti, shodno njihovom fizičkom razvoju.

Sve ovo upućuje na savremen i profesionalan pristup radu.

1. **POTREBE ŠKOLE U NAREDNOM PERIODU**

Suočeni sa činjenicom da nov i veoma moderan školski objekat, od samog otvaranja nije imao ograđeno školsko dvorište, kao i da svakodnevno ima nova obilježja vandalizma, inicijativom Savjeta roditelja ove ustanove pronašli smo donatora koji će izraditi projekat uređenja dvorišta. Imajući u vidu da se radi o veoma malom prostoru kojem je potrebno hortikulturno uređenje, najveći akcenat je na ogradu dvorišta, sa tri strane školskog objekta.

Mišljenja smo da je od građevinskih radova neophodno ozidati ogradu, kao i postaviti kapiju na prilaznom dijelu škole. Time bismo spriječili nova oštećenja na fasadi zgrade, noćnja okupljanja, nakon kojih je vidno smeće i staklo, neometan prilaz školi – posebno učenicima.

Ne tako rijetko smo svjedoci prebrze vožnje i iživljavanja na parceli pored objekta škole, koja posebno mogu ugroziti malu djecu ( u objektu škole dnevno prolazi preko 300 učenika).

Činjenica je i da veoma neuredan teren oko objekta škole, daje prvi ružan utisak nečeg nedovršenog i kvari značaj, ozbiljnost i ljepotu ove institucije. Unutrašnjost kao i sadržaj objekata mogu parirati i mnogim razvijenijim školama i van granica Crne Gore.

Tražeći rješenja za navedeni problem, u saznanju smo da zemljani i betonsko armirački radovi ne mogu preći cijenu cca 7.000 eura.

1. **ŠKOLSKA 2014/15 g.**

Školsku 2014/15 godinu u osnovnom muzičkom obrazovanju završilo je 286 učenika, od toga 41 učenik u područnom odjeljnju Radovići.

Srednja ocjena na kraju šk: 2014/15 za osnovno muzičko obrazovanje bila je 4,68.

Srednja ocjena srednje škole na kraju šk: 2014/15 bila je 4,49.

1. **TAKMIČENJA U ŠK: 2014/15.g.**

* PIJANISTIČKO TAKMIČENJE ŠABAC-SRBIJA
* XLII MUZIČKI FESTIVAL CRNE GORE
* MEĐUNARODNO TAKMIČENJE “ PETAR GACI” SKADAR – ALBANIJA
* II EDIZIONE DEL CONCORSO INTERNAZIONALE DI ESEDIZIONE MUSICALE „PREMIO CLIVIS“- RIM- ITALIJA

**UKUPAN BROJ OSVOJENIH NAGRADA u šk: 2014/15.g.**

**6 specijalnih, 24 prve, 13 drugih, 1 treća i 2 pohvale.**

1. **AKTIVNOSTI U ŠKOLI U 2015.g.**

**- NASTAVNE AKTIVNOSTI**

* 50 godina škole – SVEČANI KONCERT,
* 10 godina područnog odjeljenja Radovići – SVEČANI KONCERT,
* 50 godina violine – SVEČANI KONCERT,
* Seminari za: gitaru, klavir, saksofon, klarinet,flautu, hornu, trombon.
* Posjeta – provjera rada komisije Centra za stručno obrazovanje – ocjena izvrstan za nivo srednje škole,
* Koncerti tokom školske godine različitog sadržaja,
* “ KLAVIR I JA” – SVEČANI KONCERT 50 godina klavira,
* Nastupi u okviru manifestacija u gradu,
* Uzvratna posjeta Norveškoj školi SULDAL KULTURSKULE,
* Proslava svjetskog dana muzike – KONCERT na gradskoj rivi Pine,
* Koncert dobitnika specijalnih nagrada sa takmičenja u Ministarstvu culture – Cetinje,
* LJetnji kamp kamerne muzike - Ivanova korita,
* XIII Međunarodna radionica za duvačke instrumente – Tivat,
* Žene Balkana u džezu – projekat u saradnji sa Srbijom i Makedonijom, Tivat – prva rezidencija,
* Muzika kao sredstvo uklanjanja granica – projekat sa Srbijom i Norveškom…..

**- VAN NASTAVNE AKTIVNOSTI**

Van nastavne aktivnosti tokom 2015.g. realizovane su kroz saradnju sa različitim institucijama u Gradu.

Navodimo neke od njih:

* Svečana akademija – 70 g. formiranja Bokeške brigade,
* Otvaranje više izložbi u galerijama u Gradu,
* Humanitarni koncerti,
* Saradnja sa SMŠ „ Mladost „ i OŠ“ Drago Milović“ Tivat,
* Saradnja sa Dječjim savezom,
* Saradnja sa CZK Tivat, i dr..

1. **ORGANIZACIJA RADA ŠKOLE**

Organizacija rada je u ovoj školskoj godini, kao i ranijih, organizovana u matičnoj školi u Tivtu i u PO u Radovićima.

Škola u osnovi radi u dvije smjene. Prva smjena traje od 7,30 h - 13 h, a druga smjena od

13 – 20 h. Redovna nastava za matičnu školu se organizuje u šestodnevnoj radnoj sedmici, zbog specifičnosti rada, dok PO u Radovićima radi u četvorodnevnoj radnoj nedelji u periodu od

11 – 16,30h.

Radno vrijeme saradnice direktorke je radnim danima: utorak,četvrtak i petak od 8-11 h, ponedjeljak od 13-15, a srijedom od 15:10-16:30; a po potrebi i drugačije uz saglasnost direktorke škole.

Radno vrijeme administrativno računovodstvene radnice je od 7,30 do 15 sati, a po potrebi i drugačije uz saglasnost direktorke škole. Radno vrijeme domara je od 8 do 13, a po potrebi njegovo radno vrijeme može biti i drugačije, uz saglasnost direktorke. Radnice na održavanju higijene rade: I smjena 7,30 – 14,30 i II smjena 14,30 – 20 sati.

Vaspitno-obrazovni rad u Školi po utvrđenom planu i programu odvija se u 31 odjeljenja. Od toga 22 odjeljenja od pripremnog do VI razreda, 6 odjeljenja reformisanih razreda, kao i 3 odjeljenja učenika srednje škole.

Opštu organizaciju rada određuju direktorka škole sa odjeljnskim starješinama i rukovodiocima aktiva.

Rasporedom časova precizirano je vrijeme rada i odmora. Rasporedi časova redovne nastave završeni su do 31. avgusta 2014. godine, a ostalih vidova rada uradit će se (dopunske, dodatne nastave i slobodnih aktivnosti) do 1. oktobra 2014. godine. Svi rasporedi časova nalaze se na oglasnim tablama u školi i dostupni su.

U Školi je zastupljena nastava za sljedeće instrumente: klavir, harmonika, gitara, violina, flauta, oboa, klarinet, saksofon, udaraljke (bubnjevi i marimba ), truba, horna i trombon.

Pored individualne nastave na instrumentu, zastupljena je i nastava solfeđa, hora, kamerne muzike,orkestra i džez muzike, za učenike na osnovnom nivou.

Na početku svake školske godine izrađuju se individualni planovi rada za svakog učenika pojedinačno, kao i poseban plan rada za nastavu solfeđa, hora, kamerne muzike,orkestra i džez muzike.

Ovakav način izrade planova izveden je iz Godišnjeg plana rada škole, kojeg na početku školske godine donosi Nastavničko vijeće, a usvaja Školski odbor.

Plan obuhvata izvještaje po mjesecima i po klasifikacionim periodima kojih u jednoj školskoj godini ima 4.

1. **KADROVSKA STRUKTURA U ŠKOLI**

Osoblje škole sačinjavaju: direktor, 38 nastavnika ( stalni ili određeni radni odnos, spoljnji saradnici), 1 računovođa i 3 radnice na održavanju čistoće kao i 1radnik na održavanju opreme i objekta škole, što u potpunosti predstavlja stručnu zastupljenost.

U organizovanom i sistematskom radu kolektiva i srećnom spoju pedagoškog iskustva i prakse, stvara se uspjeh koji Škola konstantno postiže.

Saradnja, povjerenje, nove inicijative, uzajamna podrška, stvaraju kvalitetan put školi, a samim tim utiču i na unapređenje obrazovanja. Međusobno razumijevanje stvara pozitivnu i zdravu radnu atmosferu, koja je garancija uspjeha.

1. **FINANSIRANJE**

Škola svoje osnovne finansijske potrebe ( LD, komunalije) dotira iz državnog budžeta. Za ostale obrazovne zahtjeve ( takmičenja, nabavku instrumenata i notnog materijala, organizaciju seminara, određenih koncerata….) pronalazi donatore.

1. **DONATORI**

- Adriatic Marinas d.o.o. Tivat,

- Opština Tivat,

- Auto Moto savez Tivat,

- CZK Tivat.

**Direktorica škole,** Bubanja Pina,prof.